ખેડૂતોના દેવા માફી સહીતની માંગણીઓને લઇ ગાંધીનગરમાં ઉપવાસ આંદોલન કરી રહેલા હાર્દિક પટેલના સમર્થનમાં ગુરૂવારે ભરૂચમાં ધરણા યોજવામાં આવ્યાં હતાં. ખેડૂત હિત રક્ષક સમિતિના નેજા હેઠળ યોજાયેલા ધરણામાં કોંગ્રેસ અને પાટીદાર આગેવાનો જોડાયા હતાં. સવારે 11થી 2 સુધી ધરણાની સાથે રામધુન કરવામાં આવી હતી. સરકારે ખેડૂતોના દેવા માફ કરવા જોઇએ તથા હાર્દિક સાથે વાતચીત માટે પહેલ કરવી જોઇએ તેવી માંગણી કરી હતી.